cyanic-selkie/wikianc huggingface dataset:
ATP World Tour Awards
Vuoden turnaukset
Palkinto annetaan turnauksille, jotka ovat toimineet ammattitaitoisesti ja tarjonneet parhaat olosuhteet ja tunnelman osallistujille. Jokaisesta turnauskategoriasta    (ATP World Tour Masters 1000, ATP World Tour 500 ja ATP World Tour 250) annetaan palkinto yhdelle turnaukselle. Palkinto on ATP-pelaajien äänestämä.
The Rose of Blood
The Rose of Blood on vuonna 1917 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara, Genevieve Blinn ja Charles Clary. Fox Film Corporation oli elokuvan tuotanto- ja levittäjäyhtiönä.
Bernard McConville laati käsikirjoituksen Ryszard Ordynskin novellin The Red Rose pohjalta. The Rose of Blood sai Yhdysvaltain ensi-iltansa 4. marraskuuta 1917. Ilmestymisensä aikaan elokuva kiellettiin Chicagossa, koska sensorit pelkäsivät elokuvan antavan inspiraatiota Yhdysvaltain kansalaisille kukistamaan hallituksen. The Rose of Blood on nykyisin listattu kadonneeksi elokuvaksi.
Juoni
Lisza Tapenko (Theda Bara) työskentelee kotiopettajana prinssi Arbassoffin (Charles Clary) talossa. Kun prinssin vaimo (Bert Turner) kuolee, Liszalle ja prinssille kehittyy suhde. Lisza täyttää edesmenneen prinsessan paikan melkein jokaisessa asiassa – paitsi nimessä. Prinssi kieltäytyy avioitumasta Liszan kanssa heidän suuren säätyeronsa takia. Liszan entinen rakastaja, Vassya (Ryszard Ordynski), suostuttelee Liszaa liittymään vallankumoushankkeeseen, ja prinssin torjuma Lisza matkustaa revolutionistien päämajaan Sveitsiin. Kuitenkin prinssin pieni poika pyytää Liszaa takaisin, ja tällöin prinssi taipuu poikansa tahtoon ja suostuu ottamaan Liszan vaimokseen. Prinsessa Arbassoffina Lisza jatkaa yhteistyötään revolutionistien kanssa. Lisza alkaa elää kaksoiselämää: prinsessana ja vannoutuneena revolutionistina. Lisza salamurhaa monia hallituksen virkamiehiä, ja hänen tavaramerkkinään on punainen ruusu, minkä hän jättää jokaisen uhrinsa luokse. Liszaa repii kaksi asiaa: rakkaus prinssiä kohtaan ja rakkaus Venäjää kohtaan, kun koittaa päivä, jolloin revolutionistit antavat Liszalle määräyksen murhata hänen oma aviomiehensä. Lisza suostuu tehtävään, mutta päättää kuolla prinssinsä kanssa.
Paweł Socha
Paweł Socha (s. 10. tammikuuta 1935) on puolalainen roomalaiskatolinen piispa. Hänet vihki lasaristien papiksi Eugeniusz Baziak 22. toukokuuta 1958. Hänet nimitettiin Gorzówin hiippakunnan vihkipiispaksi sekä Thunigaban titulaaripiispaksi 20. marraskuuta 1973. Piispaksi vihkiminen seurasi 26. joulukuuta. Pääkonsekraattorina toimi Karol Józef Wojtyła, jota avustivat Wilhelm Pluta, Jerzy Stroba, Ignacy Ludwik Jeż ja Albin Małysiak.
Gorzówin hiippakunnan nimeksi vaihdettiin 25. maaliskuuta 1992 Zielona Góra-Gorzów. Socha jäi eläkkeelle 16. tammikuuta 2012.
Kauko Kanervo
Kauko Voitto Kanervo (29. elokuuta 1911 Salo – 26. kesäkuuta 1977) oli suomalainen kirkkoherra ja sotilaspastori.
Lapsuus ja nuoruus
Kauko Voitto Kanervo syntyi Salossa ja valmistui ylioppilaaksi Salon yhteiskoulusta 1933. Kanervo oli menettänyt tapaturmaisesti jalkateränsä, minkä jälkeen hän tahtoi opiskella papiksi. Kanervo suoritti teologisen erotutkinnon arvosanalla cum laude vuonna 1939. Hänet vihittiin papiksi Viipurissa 6.6.1939.
Sotilaspastorina
Kanervo palveli Puolustusvoimissa Kenttätykistörykmentti 3:ssa vuosina 1931–1932 sekä 1933. Hän toimi sotasairaalan pastorina 1939–1940 sekä Tukholman suomalaisessa seurakunnassa invalidipastorina, apulaispastorin virassa, vuonna 1940. Hän toimi myös pappina Angelniemessä 1940–1941, 1. divisioonan pastorin apulaisena 1941, sotasairaalan pastorina 1941–1942, Pohjois Karjalan sotilaspiirin kenttäpappina 1942–1944 sekä kappalaisena (vs.) Joensuun kirkossa 1944.
Kauko Kanervo oli sotilasarvoltaan luutnantti, hänelle on myönnetty kahdesti 4 lk. vapaudenristi.
Suomen Lähetysseuran palveluksessa
Kauko Kanervo oli Suomen Lähetysseuran palveluksessa sotasairaalan pastorina ja kenttäpappina vuodet 1941–1945.
Kauko Kanervo ja hänen vaimonsa Aino Kanervo sekä heidän tyttärensä lähtivät Afrikkaan ahvenanmaalaisen Erikssonin varustamon Viking-purjelaivalla Vaasan satamasta 15.11.1946. Afrikassa Kanervo palveli vuosina 1946–1950, muun muassa Suomen Lähetysseuran Okavangon alueella toimivalla lähetysasemalla Kuring-Kurussa. Kanervo joutui poistumaan lähetyskentiltä epänormaalin seksuaalielämänsä vuoksi.
Pappina sodan jälkeen
Kanervo suoritti pastoraalitutkinnon vuonna 1951. Hän toimi pappina Isossakyrössä 1950–1952, Isojoella vt. kirkkoherrana 1952–1953 ja Merikarvialla vt. kirkkoherrana vuodesta 1953 alkaen ja tämän jälkeen Kihniön kirkkoherrana 1955. Kanervo erotettiin papin virasta 21.8.1958.
Murhaepäily ja alaikäisen hyväksikäyttö
thumb|right|Kauko Kanervo Parkanon talvi­käräjillä 1956. Kuvassa Kanervo ja syyttäjä. Isojoella vuonna 1953 murhatun Kyllikki Saaren rippipappina Kauko Kanervo joutui kuulusteltavaksi ensimmäisten joukossa. Hänellä oli kuitenkin oman lapsensa ja palvelijattarensa antama alibi puolen vuoden takaisesta vuoden 1953 toukokuun sunnuntaista, koska hän oli ollut heidän kertomansa mukaan Merikarvialla murhayönä. Toisen kerran Kanervoa kuulusteltiin sen jälkeen kun häntä syytettiin Parkanon talvikäräjillä 1956 sekaantumisesta 15-vuotiaaseen tyttöön. Kanervo tuomittiin hyväksikäytön vuoksi vuodeksi kuritushuoneeseen.
Maanviljelijänä
Vankilasta vapauduttuaan Kanervo hankki elantonsa maanviljelijänä Parkanossa Häädetjärvellä, kasvattamalla kanoja. Kanervon vaimo toimi koulun opettajana. Vaimonsa kuoleman jälkeen 1962, Kanervo jäi leskenä hoitamaan 5-vuotiasta poikaa ja kolmea tytärtä, joista vanhimmat kävivät töissä ja muut koulussa.
Vladimir Oravsky
Vladimir Oravsky (s. 22. tammikuuta 1947, Tšekkoslovakia) on ruotsalainen kirjailija ja elokuvaohjaaja.
Ennen kuin Oravsky päätti ryhtyä kokoaikaiseksi kirjailijaksi, hän tienasi elantonsa Tšekkoslovakiassa koneasentajana ja liukuhihnarakentajana. Ruotsissa, Tanskassa, Sveitsissä, Thaimaassa ja USA:ssa Oravsky selvisi tiskaajana, siivoojana, toimittajana, satamatyöntekijänä, kullan pesijänä, herneenkerääjänä, traktorikuskina, kokkina, näyttelijänä, valokuvaajana, kääntäjänä, tekstittäjänä, kirjallisuuskriitikkona, dramaturgina, luennoitsijana, opettajana ja kulttuuribyrokraattina kuten kulttuurijohtajana Uumajan kunnalle, elokuva- ja näytelmäohjaajana ja tuottajana.
Oravskyn teoksia kustantavat useat kustantamot, kuten Studentlitteratur, h:ström – Text& Kultur, Nya Doxa, Symposion, Raketförlaget, Lundtofte Publishing, De Rode Kamer ja Branner og Koch. Oravsky on julkaissut kirjoja lapsille ja nuorille, tilattuja näytelmiä sekä käsikirjoituksia. Kuten suosikkimallinsa George S Kaufman, Oravsky työskentelee usein yhteistyössä muiden kirjailijoiden kanssa kuten Kurt Peter Larsenin, Daniel Malménin, Michael Segerströmin, Lars von Trierin, Jakob Stegelmanin ja Natasa Durovicovan…
Vladimir Oravsky ja Kurt Peter Larsen voittivat yhdessä vuonna 2006 kansainvälisen palkinnon parhaasta lastennäytelmästä. Sen on organisoinut International Playwrights’ Forum, International Theatre Institute (ITI) ja ASSITEJ (International Association of Theatre for Children and Young People), heidän panoksestaan ”AAAHR!!!”
Oravskyn ja Malmenin ”Zlata Ibrahimivicin päiväkirja” oli yksi voittavista näytelmistä kilpailussa, jonka järjesti Royal Drama Theatre / Elverket in Tukholmassa.
Aiheesta muualla
bibliotek.se
h:ström – Text & Kultur
International Playwrights' Forum
Vladimir Oravsky
Sam Farrar
Farrar on lisäksi ollut rockyhtye Phantom Planetin basistina vuodesta 1994 lähtien.
Hollolan kulttuuritie
Hollolan kulttuuritie on matkailureitti, jonka varrella kulkee pyörätie pitkiä osuuksia. Sen muodostavat Lahden keskustasta Hollolan kirkonkylään johtava, Vesijärven rantaa myötäilevä Rantatie eli yhdystie 2956 sekä Hollolan kirkonkylästä Viipurin yliselle tielle, nykyiselle valtatie 12:lle vievä yhdystie 3161, Kirkkotie.
Kartano, Teivaa ja Jalkaranta
Nykyinen Lahden keskusta oli aikoinaan Hollolan pitäjään kuulunut Lahden kylä. Hollolan kulttuuritie alkaa sieltä, ja sen alkuosa kulkee Jalkarannantietä pitkin. Lahden linja-autoasema jää kulttuuritien pohjoispuolelle, ja sen eteläpuolella on Shellin huoltoasema, joka toimii liikenneaseman tapaan kahvilana, mutta jossa on edelleen auton automaattipesumahdollisuus. Shellin aseman länsipuolelta sen ja Lahden urheilutalon välistä on purettu Esson ja Teboilin huoltoasema, minkä vuoksi paikalle on jäänyt runsaasti pysäköintitilaa pääasiassa Lahden urheilutalon käyttäjiä varten niin kuin linja-autoaseman pysäköintialueellakin.
Lahden linja-autoaseman takana pohjoisessa on Fellmanin kartano, joka toimii Lahden kaupunginmuseon päänäyttelypaikkana. Sen eteläpuolella ja kulttuuritien pohjoispuolella on ensiksi Lahden kisapuisto ja lännempänä kiertoliittymän ympärillä Lahden urheilutalo sekä Pikku-Vesijärven puisto, jossa ja myös Kariniemessä on puulajipuisto, arboretum. Pikku-Vesijärven puistossa ovat myös Lahti Energian vesiurut sekä itsenäisyyden juhlavuodeksi 1977 istutettu visakoivu muistolaattoineen.
Vesijärven rannassa Jalkarannantie ylittää suojatien länsipuolelta entisen ratapenkeren, joka on muutettu Lahden stadionilta Vesijärven satamaan johtavaksi kävely- ja pyörätieksi.
Tie jatkuu alenevana Teivaan vedenottamon pohjoispuolelta ja Vesijärven etelärannan eteläpuolelta Teivaan venesataman ohitse Pallaksenrannan kiertoliittymään.
Tie jatkuu korkealla kohti Tapanilaa, jossa se laskeutuu jälleen Vesijärven rannan tasolle. Tapanilaan laskeutuvan tien eteläpuolella, vasemmalla puolella, on entinen Jalkarannan kansakoulun paikka ja oikealla puolella on Myllysaari, johon johtaa kaksi peräkkäistä siltaa. Myllysaari on Lahden purjehdusseuralle siirtynyt saari, josta on löydetty muinaisjäännöksiä. Myllyn paikkana on käytetty Myllysaaren eteläpuolella olevaa pientä saarta, josta 1900-luvun alussa tuli huvitilaisuuksien järjestämispaikka.
Jalkarannantien eteläpuolella on Sammalsuonkatu, joka on nykyään ainoa Jalkarannasta valtatie 12:lle johtava tie, sillä toinen aikaisempi reitti on katkaistu Läntiselle hautausmaalle johtavaksi umpikujaksi. Myös Sammalsuonkadun liikennettä on muutettu kumpareiden ja liikenteenjakajien avulla. Sammalsuonkadun ylitse on rakennettu kaksi hirsistä jalankulkusiltaa pururadan ja hiihtoladun käyttäjien turvaksi.
Jalkarannantie nousee Vesijärven tasosta Kankolassa, jossa on tien pohjoispuolella Kankolankatu ja ostoskeskus sekä eteläpuolella Jalkarannan koulu, Tapanilan vanhainkoti ja sairaala.
Toinen Kankolan alueen tienristeys on Kiikkulan tienristeys, mihin liittyvä Kiikkulankatu johtaa myös Vesijärven rantaan.
Hollolan Messilä
Tie jatkuu länteen nousten jälkeen harjulle Korpikankareelle ja Rautakankankareelle, jonka länsipuolella tie laskee jälleen Vesijärven rannan tasolle Messilässä, jossa on Camping Messilä rannalla ja Messilän mäen päällä Messilän kartano. Camping Messilässä toimii elintarvikekioskin tasoinen kauppa, Messilän venesatama ja avoin langaton lähiverkko, jonka SSID on CampingMessila. Alueella on runsaasti asuntovaunuasukkaita. Kesällä maanantaita lukuun ottamatta rannasta järjestetään linjaliikennettä Vesijärven poikki aikataulun mukaan Lahteen, haluttaessa myös Enonsaareen Messilän satamasta.
Kutajärvi
Messilästä tie johtaa Kutajärvelle, jossa on lintutorni. Tornin pysäköintialueelta rantaan johtava tie on suljettu betonisin estein ajoneuvoilta. Autolla lähimmäksi lintuhavaintotornia pääsee ajamalla edemmäs Ehtootie 26:een Hollolan vanhainkodin rakennuksille, joiden kaakkoiskulmasta Kutajärven suuntaan johtavan tien päätepisteeseen voi pysäköidä. Kutajärven lintutorni sijaitsee Kuivasniemen kärjessä. Länsipään rannassa on kahlaajia ja vesilintuja.
Kutajärvi kuuluu Kutajärven alue-nimiseen Natura 2000-luonnonsuojelualueeseen.
Pyhäniemi
Messilän jälkeen tie jatkuu miltei Vesijärven rannan tasoisena Pyhäniemeen saakka, jossa on Pyhäniemen kartano. Kartanossa järjestetään vuosien tauon jälkeen taidenäyttelyitä ja muita kulttuuritilaisuuksia. Pyhäniemen kartanon pohjoispuolella olevalla Vesijärven lahdella talvisodan aikana toimi Pyhäniemen lentokenttä. Pyhäniemen pohjoispuolella on Kotomäki-niminen huvila-asutusalue.
Hollolan kirkonkylä
Tie jatkuu Hollolan kirkonkylään, jossa on Hollolan kunnantupa, Hollolan keskiaikainen kivikirkko, Hentilän talomuseo, Hollolan kotiseutumuseo, Kapatuosian linnavuori sekä matkan päässä Parinpellon leirikeskus. Kylässä on myös Osuuskauppa Hämeenmaan Sale, joka rakennettiin lakkautetun osuuskaupan myymälän tilalle uudisrakennukseen. Osuuskauppa Hämeenmaan lakkautetun myymälän, jonka on korvannut kauempana oleva Sale, ja Hollolan kunnantuvan välissä on museoitu puhelinkioski ja kioski, joka juhli 2009 viisikymmenvuotista toimintaansa. Näistä rakennuksista länteen on miniatyyrinaivisti Asta Pulkkisen taideateljee. Osuuskauppa Hämeenmaan entinen kauppa edustaa tyyliltään 1930-luvun funktionalismia.
Hollolan kunnan nykyinen kuntakeskus sijaitsee Salpakankaalla valtatie 12:n varrella.
Hollolan kirkonkylässä on myös ollut osuuspankki, jonka alkuperäinen rakennus on purettu. Purkamisen jälkeen pankki toimi uudisrakennuksesta, mutta nykyisin se on lopetettu. Kirkonkylässä on myös Kirkonlahden venesatama Hollolan pappilan rannassa. Hollolan pappilasta Elias Lönnrot lähti 1827 ensimmäiselle runonkeruumatkalleen.
Heinäkuun 25.–27. päivinä 2010 järjestettiin kirkonkylässä kahdeksas Hollolan keskiaikatapahtuma, jossa teemana oli roomalaiskatolisen kirkon pyhimys Katariina Aleksandrialainen. Hollolan keskiaikainen kivikirkko on nimetty pyhän Marian mukaan, mutta Hämeessä lähin Katariina Aleksandrialaiselle nimetty kirkko on Lammin kirkko Hollolan keskiaikainen kivikirkko on tiekirkko, jossa on päivystää opas.
Egyptin sulttaanikunta
Egyptin sulttaanikunta oli lyhytkestoinen Britannian protektoraatti Egyptin alueella, joka oli olemassa vuosien 1914 ja 1922 välillä.
Hollolan kulttuuritie
Kirkkotie
Hollolan kirkonkylästä etelään kulttuuritie jatkuu yhdystietä 3161 eli Kirkkotietä pitkin kohti valtatietä 12. Sen länsipuolella on Harjulan tanssilava, Kiikunlähteelle vievä tie, Hollolan sodanaikainen lentokenttä ja itäpuolella Hämeen Rykmentin hallinnoima Suomen puolustusvoimien Hälvälän ampumarata. Ampumaradan tapaan myös lentopaikaksi myöhemmin määritelty Hollolan lentokenttä on sotilasaluetta, jolla saa liikkua vain Hämeen Rykmentin komendantin luvalla. Alueen opastaulu näkyy kuitenkin tielle, mistä näkyy hiekkakentän kiitoteiden sijoittelu. Kentällä on järjestetty seuroja ja Kalevan kisat.
Tie kulkee Työtjärven länsipuolelta ja liittyy valtatie 12:n entiseen Kukonkoivu-Soramäki-Salpakangas -linjaukseen Vesalassa.
Egyptin sulttaanikunta
Ensimmäisen maailmansodan aikana marraskuussa 1914 Britannia julisti sodan Osmanien valtakunnalle ja saman vuoden joulukuussa julisti protektoraatin Egyptin alueelle. Silloinen varakuningas Abbas II suistiin vallasta ja tilalle tuli hänen setänsä Hussein Kamel, jonka arvonimeksi tuli sulttaani. Kamel kuoli 9. lokakuuta 1917, jonka jälkeen valtaistuimelle astui hänen veljensä Fuad I. Egypti julistautui itsenäiseksi kuningaskunnaksi 28. helmikuuta 1922, mutta Britannia jatkoi Egyptin tietyistä poliittisista asioista päättämisestä vielä tämän jälkeenkin.
Hollolan kulttuuritie
Kirkk'ailan kalmisto ja Kankaantaan kyläryhmä
Yhdystie 3161:sta eli entisestä Tampereentieltä pohjoiseen sijaitsee Hakosillantien risteys, josta Hakosillantietä pitkin mentäessä on tien itäpuolella Kirkk'ailan kalmisto ja Kankaantaan kyläryhmä, minkä paikalle Hollolan evankelis-luterilainen seurakunta on 1938 pystyttänyt muistomerkin. Kalmiston on päätelty olleen käytössä noin vuosina 1050-1300, mutta ei tiedetä, oliko se roomalaiskatolisen vai ortodoksisen kirkon käytössä. Kalmiston vuoksi paikalla on uskottu olleen Hollolan seurakunnan ensimmäisen kirkon.
Mary Ellis
Mary Ellis (2. helmikuuta 1917 – 24. heinäkuuta 2018) oli brittiläinen lentäjä. Toisen maailmansodan aikana hän oli osa Air Transport Auxiliarylle lentoja tehneistä naislentäjien joukosta. ATA:n tehtävänä oli lentää koneita tehtailta lentotukikohtiin. Ellisiä kuvailtiin brittiläisten naislentäjien pioneeriksi.
Elämäkerta
Mary Ellis eli alun perin Mary Wilkins syntyi 2. helmikuuta 1917 Leafieldissä Englannin Oxforshiressä. Hänen isänsä oli Charles ja äiti Ellen Wikins. Perheeseen kuului viisi lasta. Ellis kiinnostui lentokoneista jo lapsena. Lähellä hänen kotiaan sijaitsivat kuninkaallisten ilmavoimien Bicesterin ja Port Meadow'n tukikohdat. Perheen isä kustansi tyttärensä huvilennoille lapsena de Havilland D.H.60 Moth-koneilla. Sittemmin hän otti lentotunteja Witneyn lentokentällä.
Toisen maailmansodan syttymisen jälkeen Ellis kuuli vuonna 1940 radiosta mainoksen, jolla etsittiin naislentäjiä Air Transport Auxiliaryn eli ATA:n palvelukseen. Hän liittyi ATA:n riveihin vuonna 1941. Naiset eivät saaneet lentää taistelulentoja. ATA:n lentäjät lensivät lentokoneita tehtailta lentotukikohtiin. Ellis itse arvioi sittemmin lentäneensä noin tuhatta konetta ja 76:ta eri lentokonetyyppiä. Koneet vaihtelivat Supermarine Spitfire-hävittäjistä pommikoneisiin, kuten Vickers Wellington. Vaikka kyse ei ollut varsinaisista taistelulennoista, tehtävät olivat silti joskus vaaralisia. Mahdollisesti oman puolen imatorjunta ampui hänen koneensa alas Bournemouthissa. Hän selvisi myös sumussa läheltä piti törmäyksestä laskeutuessaan ja jouduttuaan tekemään pakkolaskun Spitfiren laskeutumistelineen jumiuduttua.
ATA lakkautettiin vuonna 1945 ja Ellis siirtyi kuninkaallisten ilmavoimien palvelukseen. Hän oli yksi ensimmäinen Gloster Meteor-suihkuhävittäjällä lentäneistä naisista. Sittemmin hän palkkautui erään rikkaan liikemiehen yksityislentäjäksi. Liikemies osti Sandownin lentokentän Wightsaarella ja Ellisistä tuli kentän johtaja vuonna 1950. Ellis toimi tehtävässään aina vuoteen 1970 saakka. Hän toimi sittemmin Air Transport Auxiliary Association-järjestössä. Mary Ellis kuoli 24. heinäkuuta 2018 kotonaan Wightsaarella. Ellis oli elossa vielä olleista ATA:n entisistä lentäjistä toiseksi viimeinen. Hän oli mennyt naimisiin lentäjä Don Ellisin kanssa vuonna 1961. Don oli kuollut 2009 ja parilla ei ollut lapsia.
Tolstoi (suku)
thumb|Tolstoin suvun aatelisvaakuna vuonna 1798 ilmestyneessä kirjassa. Tolstoi on vanha venäläinen kreivillinen aatelissuku, johon on kuulunut monia Venäjän historian merkkihenkilöitä. Tunnetuin heistä on 1800-luvun merkittävä kirjailija Lev (Leo) Tolstoi.
Paikkamenetelmä
Paikkamenetelmä on muistitekniikka, jota on käytetty jo antiikin ajoista saakka. Se perustuu ajatukseen, jonka mukaan ihminen pystyy muistamaan hyvin tutut paikat. Tiettyjen asioiden muistamiseksi henkilön pitää yhdistää muistettavat asiat tiettyihin paikkoihin, jotka toimivat vihjeinä.
Tolstoi (suku)
Perimätiedon mukaan suvun kantaisä olisi ollut vuonna 1353 Tšernigoviin jostain Saksan alueelta muuttanut Indris-niminen mies. Eräs hänen jälkeläisistään oli Andrei Haritonovitš Tolstoi, joka asui 1400-luvulla Moskovassa ja sai Moskovan suuriruhtinas Vasili Tjomnyilta lisänimen Tolstoi. Suvusta aateloitiin ensimmäisenä Andrei Vasiljevitš Tolstoi, joka 1600-luvulla puolusti Tšernigovia hetmani Brjuhovetskilta. Hänen poikansa Pjotr Tolstoi oli Pietari Suuren luotettu, joka sai vuonna 1724 kreivin arvon. Arvo otettiin pois hänen pojiltaan Pjotrilta ja Ivanilta, mutta palautettiin heidän jälkeläisilleen vuonna 1760.
Paikkamenetelmä
Ciceron teoksen Puhujasta mukaan tekniikan kehitti runoilija Simonides Keoslainen. Simonides oli selviytynyt ainoana henkilönä rakennuksen sortumisesta. Hän oli ollut ruokailemassa ryhmässä, jonka kaikki muut jäsenet olivat murskaantuneet niin, ettei heitä voitu tunnistaa. Simonides pystyi tunnistamaan ruumiit, kun hän muisti, millä paikalla kukin ruokailija istui. Tästä hän päätteli, että asioita pystyy muistamaan yhdistämällä ne tiettyyn paikkaan.
Paikkamenetelmästä tuli monien kreikkalaisten ja roomalaisten oraattorien käyttämä muistitekniikka. Sen avulla he pystyivät pitämään puheita ilman muistiinpanoja. Puhuja visualisoi palatsin, jonka eri kohtiin oli liitetty puheen eri asiat. Kun puhuja käveli mielessään palatsissa, hän pystyi muistamaan puheensa sisällön. Tekniikka oli yleisessä käytössä 1500-luvun puoliväliin asti, jolloin muut menetelmät korvasivat sen.
Daniela Haralambie
Haralambie debytoi maailmancupissa vain 15-vuotiaana marraskuussa 2012 Lillehammerin normaalimäen kilpailussa sijoittuen sijalle 49. Avauspisteensä hän saavutti joulukuussa 2013 Hinterzartenin normaalimäen kilpailusta ollen 26:s. Parhaimmillaan Haralambie on sijoittunut 11:nneksi Yamagatan kilpailussa tammikuussa 2018 ja Râșnovissa helmikuussa 2023. Continental Cupissa Haralambie debytoi 13-vuotissyntymäpäivänään elokuussa 2010. Parhaimmillaan hän on sijoittunut neljänneksi Oslossa syyskuussa 2015.
Haralambie kilpaili vuoden 2013 MM-kilpailuissa Val di Fiemmessä ollen normaalimäessä 43:s. Lahdessa 2017 hän sijoittui normaalimäessä 29:nneksi ja sekajoukkuemäessä 13:nneksi. Pyeongchangin olympialaisissa 2018 hän oli normaalimäessä 25:s. Seefeldin MM-kilpailuissa 2019 hän sijoittui normaalimäessä 13:nneksi ja sekajoukkuemäessä 12:nneksi. Oberstdorfin MM-kilpailuissa 2021 hän oli normaalimäessä 26:s, suurmäessä 31:s, sekajoukkuemäessä 11:s ja naisten joukkuemäessä 12:s. Pekingin olympialaisissa 2022 hän sijoittui normaalimäessä 25:nneksi.
Nuorten MM-kilpailuissa hän oli henkilökohtaisessa kilpailussa neljäs ja sekajoukkuemäessä seitsemäs 2016.
Bob McDonnell
Robert Francis ”Bob” McDonnell (s. 15. kesäkuuta 1954) on yhdysvaltalainen republikaanipuolueen poliitikko. Hän toimi Virginian kuvernöörinä tammikuusta 2010 lähtien. Vuoden 2013 kuvernöörin­vaalissa hänen seuraajakseen valittiin Terry McAuliffe. McDonnell on koulutukseltaan lakimies ja on toiminut Virginian oikeusministerinä vuosina 2006-2009.
UEFA-cupin kauden 2008–2009 pudotuspelit
UEFA Cupin kauden 2008–2009 pudotuspelit pelattiin 18. helmikuuta – 20. toukokuuta 2009. Pudotuspelien kaikki ottelut pelattiin kaksiosaisina, paitsi finaali, joka pelattiin yksiosaisena Fenerbahçe Şükrü Saracoğlulla, Istanbulissa.
Pudotuspelien ensimmäiselle kierrokselle selvisivät lohkojen ensimmäiseksi, toiseksi ja kolmanneksi sijoittuneet sekä Mestarien liigan lohkovaiheessa kolmanneksi sijoittuneet, yhteensä 32 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta.
Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Mikäli joukkueiden yhteistulos kahden ottelun jälkeen on tasan, eikä kumpikaan etene jatkoon vierasmaalisäännön turvin, pelataan 30 minuutin jatkoaika. Jos joukkueet ovat tehneet maaleja jatkoajalla, mutta yhteistulos on tasan, menee vierasjoukkue jatkoon vierasmaalisäännön perusteella. Muuten, jos maaleja ei ole tullut jatkoajallakaan ottelu etenee rangaistuspotkukilpailuun.
Ensimmäinen pudotuspelikierros
Ensimmäisen pudotuspelikierroksen arvonta suoritettiin 19. joulukuuta 2008. Arvonassa mukana oli 32 joukkuetta, UEFA Cupin jokaisen lohkon kolme parasta joukkuetta sekä Mestarien liigan lohkovaiheessa kolmanneksi sijoittuneet joukkueet. Arvonta suoritettiin siten, että UEFA Cupin lohkojen voittajat kohtaavat lohkojen kolmanneksi sijoittuneet joukkueet ja lohkojen toiseksi sijoittuneet joukkueet kohtaavat Mestarien liigan lohkojen kolmanneksi sijoittuneet joukkueet.
Pelien alkamisajat on Suomenajassa GMT+2
Neljännesvälierät
Puolivälierin otteluparien arvonta suoritettiin myös 19. joulukuuta 2008.
Pelien alkamisajat on Suomenajassa GMT+2
Puolivälierät
Puolivälierin otteluparien arvonta suoritettiin 20. maaliskuuta 2009.
Pelien alkamisajat on Suomenajassa GMT+2
Välierät
Välierin otteluparien arvonta suoritettiin myös 20. maaliskuuta 2009.
Pelien alkamisajat on Suomenajassa GMT+2
Suzzie Tapper
pienoiskuva|Suzzie Tapper vuonna 2018. Susanne Lise-Lott ”Suzzie” Tapper (s. 1. joulukuuta 1957 Sundbyberg, Ruotsi) on ruotsalainen poplaulaja ja lauluntekijä. Hänet tunnetaan muun muassa popyhtye Suzzies orkesterin keulahahmona. Tapper sairastaa Parkinsonin tautia. Hänellä on kaksi lasta.
Felipe Tejeda García
Felipe Tejeda García (21. tammikuuta 1935 Guadalajara – 9. huhtikuuta 2018) oli meksikolainen roomalaiskatolinen piispa. Hänet vihki papiksi Octaviano Márquez y Tóriz 17. joulukuuta 1966. Hänet nimitettiin Méxicon arkkihiippakunnan vihkipiispaksi sekä Castabalan titulaaripiispaksi 29. tammikuuta 2000, ja piispaksi vihkiminen seurasi 4. maaliskuuta. Pääkonsekraattorina toimi Norberto Rivera Carrera, jota avustivat Justo Mullor García ja Ricardo Watty Urquidi.
Abdelkarim Nafti
Abdelkarim "Karim" Nafti (, s. 3. elokuuta 1981) on tunisialainen jalkapalloilija, pelipaikaltaan keskikenttäpelaaja. Hän edustaa Tunisian pääsarjassa pelaavaa Club Africainia.
Felipe Tejeda García
Tejeda García jäi eläkkeelle 30. heinäkuuta 2010.
Abdelkarim Nafti
Ura
Nafti aloitti ammattilaisuransa CS Sfaxienissa, jossa hän voitti Tunisian mestaruuden kaudella 2004–2005. Hän pelasi 6 kuukautta lainalla saudiarabialaisessa Al-Nasrissa.
Fixin’ to Die
Fixin’ to Die on punkyhtye The Heartburnsin toinen studioalbumi. Se julkaistiin vuonna 2008 levymerkillä Combat Rock Industry.
Abdelkarim Nafti
Ura
Tammikuussa 2010 Nafti siirtyi sudanilaiseen Al-Merreikh joukkueeseen. Hän saavutti joukkueessa Sudanin cupin vuonna 2010 ja Sudanin mestaruuden 2011.
Marraskuussa 2011 Nafti allekirjoitti kahden ja puolen vuoden sopimuksen tunisialaisen Club Africainin kanssa.
Fixin’ to Die
Albumista julkaistiin uusintapainos vuonna 2013.
Anton Odabasi
Ozan Anton Odabasi (s. 8. elokuuta 1995 Espoo) on suomalais-turkkilainen kilpauransa päättänyt koripalloilija.
Odabasi pelasi Tapiolan Hongassa, Fenerbahçessa, Helsinki Seagullsissa ja Trabzonsporissa. Hänet valittiin alle 20-vuotiaiden nuorten Euroopan-mestaruuskisojen B-sarjassa parhaaksi pelaajaksi vuonna 2015 Suomen voittaessa sarjan. Odabasi pelasi myös seitsemän miesten maaottelua.
Ura
Odabasin kasvattajaseura oli Tapiolan Honka, jossa hän saavutti B-nuorten Suomen mestaruuden vuonna 2011 ja A-poikien SM-hopeaa vuonna 2012. Heinäkuussa 2012 Odabasi siirtyi turkkilaiseen Fenerbahçe Ülkersporiin, jossa hän oli viisi kuukautta loukkaantuneena rasitusvamman vuoksi. Seuran kanssa loppukesällä 2013 käydyissä neuvotteluissa Odabasin todettiin tarvitsevan enemmän peliaikaa kehityksen edellytyksien takaamiseksi. Hän tekikin syyskuussa Hongan kanssa pelaajasopimuksen.
Kauden 2013-2014 päätteeksi Odabasi palkittiin Korisliigan vuoden tulokkaana. Odabasi viimeisteli ensimmäisellä Korisliiga-kaudellaan 8,0 pistettä ja 3,9 levypalloa ottelua kohden. Lisäksi Odabasi oli Korisliigan neljänneksi tarkin kahden pisteen heittäjä 59,7 % tarkkuudella. Kauden jälkeen hän teki Hongan kanssa vuoden mittaisen jatkosopimuksen.
Elokuussa 2015 Odabasi siirtyi Turkin toiseksi korkeimmalla sarjatasolla pelanneeseen Denizli Basketiin. Hänestä oltiin kiinnostuneita myös muun muassa espanjalaisissa ja italialaisissa seuroissa, ja siirron Turkkiin ratkaisi seuran nuoria pelaajia yksilökohtaisesti kehittänyt valmennus.
Martin Luther Kingin päivä
Martin Luther King Day on Yhdysvalloissa kansallinen vapaapäivä, joka on omistettu kansalaisoikeustaistelija Martin Luther King, Jr. muistolle. Päivää vietetään vuosittain tammikuun kolmantena maanantaina. Ronald Reagan allekirjoitti muistopäivän laiksi vuonna 1983 ja ensimmäisen kerran sitä vietettiin 20. tammikuuta 1986.
Anton Odabasi
Ura
Syyskuussa 2016 Odabasi siirtyi Turkin pääsarjaan Trabzonspor Kulübü Basketbol Takımıin. Kaudella 2017–2018 Odabasi teki läpimurtonsa sarjassa. Tabzonspor oli säästösyistä luopunut amerikkalaisvahvistuksista, ja Odabasista tuli vastuunkantaja. Hän pelasi 14 tehdyn pisteen ja kuuden levypallon keskiarvoilla.
Martin Luther Kingin päivä
Historia
thumb|vasen|[[Ronald Reagan allekirjoittaa kansallisen pyhäpäivän lakiin marraskuussa 1983.]] Martin Luther King, Jr. tuli tunnetuksi rotuerottelun väkivallattomasta vastustuksesta ja häntä pidettiin 1960-luvun tärkeimpänä afroamerikkalaisena kansalaisoikeusaktivistina. King murhattiin 4. huhtikuuta 1968. Hänen murhansa jälkeen alettiin vaatia kansallista pyhäpäivää hänen muistolleen. Mustien asema Yhdysvalloissa oli muuttunut huomattavasti 1960-luvun aikana. Avoin rasismi ei ollut enää hovikelpoista, mutta yleiset asenteet muuttuivat silti hitaasti. Kingille omistetulla päivällä oli omat vastustajansa. Kingiä syytettiin esimerkiksi laittomuuksista, sekasorron kylvämisestä ja yhteyksistä kommunismiin. Esiin nostettiin myös uuden palkallisen vapaapäivän hinta.
Ensimmäisen lakialoitteen päivän perustamiseksi teki John Conyers jo vuonna 1968 ja osa ammattiliitoista järjesti päivän tueksi paitsi rahoitusta, mutta myös uloskävelyjä. Ammattiliittojen tuen johtohahmo oli Cleveland Robinson. Vuodesta 1970 lähtien eri kaupungeissa ja osavaltioissa oli alettu viettämään Kingille omistettua päivää. Vastustuksen takia se ei edennyt pitkään kongressista senaatin äänestettäväksi. Jimmy Carter esitti tukensa vuonna 1979 ja tukea alettiin hakea myös yksityisiltä tahoilta. Stevie Wonder julkaisi hankkeen tueksi kappaleen Happy Birthday vuonna 1980 ja vuonna 1982 saatiin suuria lahjoituksia Coca-Colalta, Miller Brewing Companylta ja muilta suuryrityksiltä. Kongressille kerättiin 6-miljoonaa allekirjoitusta sisältänyt kansalaisaloite, jonka luovutti kongressille Coretta Scott King.
Anton Odabasi
Maajoukkue
Odabasi kuului Suomen nuorisomaajoukkueisiin vuodesta 2011 lähtien. Yhteensä hän pelasi nuorisomaajoukkueissa 51 ottelua ja haastajamaajoukkueessa yhdeksän ottelua. Odabasi voitti alle 20-vuotiaiden nuorimaajoukkueen kanssa EM-kisojen B-divisioonan mestaruuden heinäkuussa 2015. Hänet palkittiin koko turnauksen arvokkaimpana pelaajana kirjattuaan keskimäärin 17,7 pistettä ja 9,4 levypalloa ottelua kohden.
Suomen miesten maajoukkueessa Odabasi debytoi Bulgariaa vastaan 24. marraskuuta 2017 tehden kuusi pistettä. Hän kuului tuona ja seuraavana vuonna yhteensä seitsemässä maaottelussa maajoukkueen kokoonpanoon pelaten 1,7 pisteen keskiarvolla.
Martin Luther Kingin päivä
Historia
Lopulta vuonna 1983 laki Kingin kansallisen pyhäpäivän perustamisesta oli tulossa äänestettäväksi senaattiin. Yhdysvaltain presidentti Ronald Reagan oli alun perin ajatusta vastaan. Osa republikaaneista uskoi presidentin kaatavan lain veto-oikeudellaan. Reagan oli kuitenkin alkanut kannattaa päivän perustamista. Täysin varmasti ei tiedetä, miksi presidentti muutti mielipidettään. Mahdollisesti Reagan pelkäsi lain vastustuksen leimaavan hänet rasistiksi. Päätös saattoi olla myös näpäytys Neuvostoliitolle osoittamalla, että Yhdysvalloissa kuunneltiin myös toisinajattelijoita. Osa republikaanien konservatiiveista, kuten Indianan senaattori Richard Lugar, kannattivat päivän perustamista.
Lain pääasiallisia vastustajia olivat etelän konservatiivit ja etenkin Pohjois-Carolinan senaattori Jesse Helms. Helms nosti esiin FBI:n ja John F. Kennedyn selvitykset Kingin yhteyksistä kommunisteihin. Republikaanijohtoinen senaatin lakiasiainkomitea tyrmäsi kuitenkin Helmsin näkemykset. Esimerkiksi FBI oli leimannut Kingin kommunistiksi jo ennen, kuin häntä oli tutkittu. Helms jäi paitsi myös monien etelän poliitikkojen tukea, joilla ei ollut varaa suututtaa suurta mustaa äänestävää väestönosaa.
Lain tullessa senaatin äänestettäväksi demokraatit äänestivät sen puolesta ja republikaanit jakautuivat. Reagan allekirjoitti esityksen lakiin ja ensimmäistä Martin Luther King Jr:n päivää vietettiin 20. tammikuuta 1986.
Juhliminen
Yhdysvalloissa eri osavaltiot voivat päättää itse, miten päivää vietetään. Kaikissa osavaltioissa sitä ei vietetä samalla nimellä. Vuonna 2019 yhdysvaltalaisista työnantajista noin 45 % antoi työntekijöilleen vapaata Martin Luther Kingin päivänä. Päivän suosio on kasvanut sitten vuoden 2008, jolloin vapaata antoi vain 28 % työnantajista. Martin Luther Kingin päivä on myös kongressin nimittämä siviilipalveluspäivä. Päivän aikana kansalaisia kannustetaan vapaaehtoistyöhön omissa yhteisöissään esimerkiksi kouluissa, leipäjonoissa tai vastaavissa palveluissa. Toimia johtaa AmeriCorps.
Silakkalaatikko
Silakkalaatikko on suomalainen perinneruokalaji. Se tehdään viipaloimalla perunaa, laittamalla sitä vuokaan kerroksittain suolasilakan kanssa ja kaatamalla päälle munamaitoa. Ruoka paistetaan uunissa. Rannikolla on myös versioita, joissa käytetään tuoretta silakkaa. Periaatteessa Janssonin kiusaus on samankaltaista kuin silakkalaatikko, joskin siinä käytetään silakan sijasta kilohailia.
Silakkalaatikko on Uudenmaan maakunnan perinneruoka.
Sulunperä
Sulunperä on Jyväskylän 65. kaupunginosa.
Too Much Drugs, Too Much TV
Too Much Drugs, Too Much TV on punkyhtye The Heartburnsin kokoelma-albumi, joka julkaistiin toukokuussa 2009 levymerkillä Combat Rock Industry. Siitä julkaistiin 1000:n kappaleen painos.
Viron metodistikirkko
Viron metodistikirkko (EMK) on Virossa toimiva kristillinen kirkko, joka edustaa metodistista suuntausta. Kirkkoon kuuluu 26 seurakuntaa ja sillä oli vuoden 2011 väestönlaskennan mukaan 1 098 yli 15-vuotiasta jäsentä.
Historia
Vuonna 1907 oli Pietarissa julistamassa metodistinen lähetyssaarnaaja Georg Albert Simons. Siellä hänen julistustaan kuuli myös Vassili Täht. Hän palasi vielä samana vuonna kotiinsa Saarenmaalle levittämään sanomaa. Tavatessaan vanhan ystävänsä Karl Kuumin tämä kysyi millaisia ihmisiä metodistit oikein ovat. Täht vastasi: ”Ne ovat vakavia ihmisiä, jotka ovat kokeneet uudestisyntymisen, pyrkivät pyhitykseen ja rakastavat kaikkia uskovia”. Kuum vastasi tähän: ”No, olen siis ollut metodisti jo monta vuotta ilman, että olen sitä tiennyt”. 9. kesäkuuta 1907 alkoivat Täht ja Kuum alkoivat yhdessä levittää sanomaa Jeesuksesta, minkä tuloksena Saarenmaalla syntyi hengellistä herätystä. Kyseistä päivää on pidetty virolaisen metodismin syntyhetkenä, vaikkakin ensimmäinen seurakunta perustettiin virallisesti 13. elokuuta 1910. Muutama vuosi myöhemmin valmistui Kuressaareen edelleen käytössä oleva puinen kirkkorakennus. Myös Manner-Viroon perustettiin useita seurakuntia.
== Seurakunnat ==
RIAA (täsmennyssivu)
RIAA voi tarkoittaa seuraavia asioita:
Capman
CapMan Oyj on vuonna 1989 perustettu Helsingin pörssissä noteerattu suomalainen pääomasijoituskonserni. CapMan hallinnoi pääomarahastoja, joiden pääomat on kerätty pääosin eurooppalaisilta institutionaalisilta sijoittajilta, kuten vakuutusyhtiöiltä, eläkerahastoilta, pankeilta, säätiöiltä, perheyhtiöiltä, rahastojen rahastoilta sekä julkisyhteisöiltä.
CapManilla on useita sijoitusalueita, muun muassa Buyout, Growth, Infra ja Real Estate, joista jokaisesta vastaa oma yrittäjähenkinen sijoitustiiminsä. Kullakin sijoitusalueella on omat erikoistuneet rahastonsa.
CapManin palveluksessa on noin 160 ammattilaista Helsingissä, Tukholmassa, Kööpenhaminassa, Luxemburgissa ja Lontoossa.
1989-2000
CapMan syntyi vuonna 1989 KOP:n, Pohjolan ja Programatorin yhteistyöstä. Yritys keskittyi yritysanalyysien tekemiseen, ja sen ensimmäiset työntekijät olivat Ari Tolppanen ja Tuomo Raasio. Se perusti ensimmäisen rahastonsa vuonna 1990. Finnventura I oli Pohjoismaiden toinen riskisijoitusrahasto. Vuonna 1993 CapManin toimiva johto, toimitusjohtaja Tolppanen, Raasio, Vesa Vanha-Honko ja Olli Liitola, ostivat CapManin koko osakekannan.
Vuonna 1997 CapMan hallinoi kuutta yhteensä noin 1,2 miljardin pääomasijoitusrahastoa, ja sillä oli sijoituksia noin neljässäkymmenessä yhtiössä. Se osti kolmanneksen Rabbe Grönblomin omistamasta Kotipizzasta.
CapMan teki vuonna 2000 hyvän tuloksen myytyään Satama Interactiven, ohjelmistoyhtiö Aldata Solutionin ja langatonta tietoteknologiaa kehittäneen Ioboxin.
2001-2010
Finvest jakautui neljään osaan, joista Vestcapia pidettiin tilapäisenä tynkänä, sillä se omisti lähinnä kasan Mandatum Pankin (Sammon) osakkeita. CapMan käytti tynkää apunaan listautuessaan, sillä Vestcapin taseen avulla CapMan saattoi listautua ilman osakemyyntiä tai listautumisantia. Pörssiyrityksenä muiden instituutioiden varoja sijoittava CapMan oli maailmallakin harvinainen tapaus. Sen rahastoilla oli sijoituksia lähes 70 yrityksessä, mikä teki CapManin arvioinnin hankalaksi piensijoittajille mutta myös ammattilaisille. CapMan sulautui Vestcapiin ja listautui pörssiin keväällä 2001 Vestcapin omistajat saivat fuusiossa 32 prosenttia CapManin osakkeista. CapMan myi Sammon osakkeet saatuaan niistä ensin hyvät osingot. CapMan myi osuutensa mehufirma Marlista ja urheilutuloksia netissä välittäneestä MatchOn Sports-yhtiöstä ja osti tanskalaisen pääomasijoitusyhtiön Nordic Private Equity Groupin. Marraskuussa Kultajousi ja Kultakönni -ketjut yhdistyivät. Uuden Kultajousi-yrityksen suurin omistaja oli CapMan, jonka avulla ketjulle luotiin yhtenäinen brändi. CapManilla oli ennestään omistuksia myös Tiimarissa.
Vuonna 2002 CapManilla oli toimistot Helsingissä, Tukholmassa ja Kööpenhaminassa. Se oli sijoittanut varoja Suomessa, Ruotsissa ja Tanskassa yhteensä noin 1,6 miljardia euron arvosta 80 yrityksesen ja sijoitusrahastoon. CapMan valvoi sijoitusyhtiötään niiden hallituksessa istuvan edustajan kautta. Elokuussa CapMan sijoitti 34 miljoonaa euroa tanskalaiseen teollisuuden ja rakennusten jätteitä käsittelevään FGS90-yhtiöön, mikä oli siihenastisen historian suurin kauppa. CapMan osti Tokmannista enemmistön, ja se alkoi laajeta nopeasti. Ostettuaan seitsemän alueellista halpakauppaa, Tokmannista tuli alansa markkinajohtaja.
Vuonna 2003 CapMan yhdisti tietojärjestelmiä tarjoavat Iocore- ja Solagem-yhtiöt, jotka työllistivät yhteensä 300 henkilöä. CapMan oli uuden konsernin suurin omistaja noin 34 prosentin omistusosuudella, aiemmin se oli omistanut Solagemista 14 prosenttia.
Mesitangarat
Mesitangarat (Cyanerpes) on tangaroiden heimoon kuuluva varpuslintusuku. Mesitangaroiden sukuun kuuluu BirdLifen mukaan neljä lajia.
Capman
2001-2010
Vuonna 2006 CapMan osti Fortumilta teollisuudelle kunnossapitopalveluja tarjoavan Industrial Services -liiketoimintayksikön, jonka nimeksi tuli Maintpartner Oy. Capman myi Helsingin keskustan kiinteistöjä Islantiin. Puolitoista vuotta aiemmin se oli sijoittanut niihin 20 miljoonaa euroa, ja sai niistä reilun 50 miljoonan euron tuoton.
Vuonna 2008 CapMan laajensi toimintaansa Venäjälle ostamalla Norum Russia III-rahastoa hallinnoineen Norumin. CapMan osti kansainvälisen hygienia- ja terveystuotteiden valmistajan Cederroth International AB:n ja Northern European Properties Ltd. -yritykseltä 39 hotellia, joista yksi toimi Ruotsin Åressa ja loput Suomessa. Hotelleihin kuului muun muassa Crown Plaza Helsingistä, Sokos Hotels-, Holiday Club-, Cumulus- ja Rantasipi-ketjujen hotelleja. Lisäksi CapMan alkoi rahoittaa Jämsän Himokseen rakennettavaa kylpylää. Se osti myös hoiva-alan yritys Esperi Caren yhdessä yrityksen toimivan johdon kanssa.
Vuonna 2010 CapMan myi vähemmistöosuutensa Forecasta yhtiölle ja sen toimivalle johdolle. CapMan oli sijoittanut Forecaan vuonna 2000.
2011–2016
Vuonna 2011 CapMan osti enemmistön Eastway-yhtiöstä, joka järjesti yleisökonsertteja ja yritystapahtumia.
Vuonna 2012 Rautaruukki ja CapMan muodostivat suuren konepajayhtiön, Fortaco työllisti noin 2 600 työntekijää ja sen liikevaihto oli noin 270 miljoonaa euroa. Fortaco syntyi Ruukki Engineering -divisioonan yksiköistä ja CapManin lähes kokonaan omistamasta Komasista. CapMan osti vähemmistöosuuden Top Leaguesta, yhdestä Venäjän suurimmasta urheiluvälineiden vähittäiskauppaketjusta. Ketjuun kuului 55 liikettä 16 kaupungissa. CapMan myi osuutensa Tokmannista kymmenen omistusvuoden jälkeen. Joulukuussa 2012 CapMan allekirjoitti YK:n vastuullisen sijoittamisen periaatteet (UN Principles for Responsible Investment, UN PRI).
Vuonna 2013 CapManin toimitusjohtajaksi palasi osakas Heikki Westerlund, joka alkoi muuttaa yritystä pieniä sijoittajia houkuttelevammaksi. CapMan myi osuutensa pohjoismaisesta viihdealan sisällöntuotantokonsernista Nice Entertainment Groupista. Nice syntyi vuonna 2008, kun CapMan osti suomalaisen sisällöntuotantoyhtiön Moskito Televisionin Talentumilta. Nice laajensi toimintaansa muihin Pohjoismaihin ja kasvatti viidessä vuodessa liikevaihtonsa 20 miljoonasta eurosta noin 121 miljoonaan euroon.
Vuoden 2014 alkupuolella CapMan oli investoinut muun muassa Harviaan, The North Allianceen, Kämp Groupiin ja LämpöLuxiin. CapManin 25-vuotisjuhlavuoden kunniaksi julkaistiin Talouselämän toimittaja Marko Erolan kirjoittama kirja ”Jos se firma olis mun: Tarinoita yrittäjistä & CapManista”. CapMan myi M-Brainille markkinatiedon asiantuntijayritys Global Intelligence Alliance Groupin ja osuutensa Lumenesta Lumenen johdolle ja sen enemmistöomistajalle Langholm Capitalille. CapMan myi myös Finlaysonin. Patjoihin ja peittoihin liittyvä liiketoiminta myytiin Trading House Scandinavia AB:lle, muut tuotteet ja brändi taas suomalaisille liikemiehille.
Keväällä 2015 CapMan Oyj osti islantilaiselta Kaupthingiltä noin viidenneksen Norvestia-osuuden.
Toukokuussa 2016 CapMan myi osuutensa Esperistä. Marraskuussa CapMan Oyj tarjoutui hankkimaan loput sijoitusyhtiö Norvestia Oyj:n osakkeet. Se oli ollut jo aiemmin yhtiön suurin omistaja, sen osuus oli lähes 30 prosenttia. Norvestian markkina-arvo oli noin 145 miljoonaa euroa, kun taas CapManin arvo oli vain 107 miljoonaa euroa. Järjestely toteutui joulukuussa. Osana kauppaa CapManin osakesarjat yhdistyivät ja partnerien valta yrityksessä väheni. Hallituksen johto vaihtui ja toimitusjohtaja Joakim Frimodig jatkoi uudistusprosessia. Esimerkiksi varainhankinta oli aiemmin yhtiön sisäinen yksikkö, mutta Scala alkoi myydä palvelujaan myös asiakkaille, etsien heidänkin rahastoilleen sijoittajia.
2017–
Vuonna 2017 yhtiön johdon tavoitteena oli saada uusia asiakkaita keskikokoisista instituutiosijoittajista. CapMan myi Oral Hammaslääkärit sveitsiläiselle suunterveydenhoidon konsernille Colosseum Dental Groupille. Capman oli ostanut Oralin vuonna 2014. CapManin omistuksessa Oralin liikevaihto kasvoi vuosittain noin 15 prosenttia. Yhtiöllä oli 15 000 omistajaa. Omistajista yli puolella oli alle tuhannen osakkeen salkku. Talouselämän mukaan piensijoittajien määrä oli suuri ottaen huomioon, miten vaikeaselkoista yrityksen liiketoiminta on.
Tammikuussa 2019 CapMan Oyj osti enemmistön suomalaisesta JAM Advisorsista, joka oli analyysi-, raportointi- ja varainhoitoyhtiö. JAM Advisorsin analyysi- ja varainhoitotoiminnasta syntyi CapMan Wealth Services. Elokuussa CapMan myi vuonna 2014 ostamansa hotellikonserni Kämp Collection Hotelsin miljardööri Petter Stordalenille. Viidessä vuodessa hotelliyrityksen liikevaihto lähes kolminkertaistui muun muassa yrityskauppojen myötä. CapMan myi loput omistamansa Harvian osakkeet perheyhtiö Onvestille ja osuutensa Lunawoodista kansainväliselle pääomasijoittaja Accentille. Capman luopui kahden Capman Russia -rahaston hoitamisesta, mutta rahastojen nimet säilyivät ennallaan.
Toukokuussa 2020 CapMan Real Estate myi Hämeenlinnasta Vaakuna-hotellin kiinteistön Hämeenmaalle. CapManin rahastoon kuului muun muassa helsinkiläiset hotellit Crowne Plaza ja Glo Hotel Art.
Maaliskuussa 2021 CapMan osti HopLop-ketjun. Syyskuussa CapManin infrastruktuuriosasto kertoi ostavansa St1 Lähienergian maalämpölaitokset, joiden operoinnista St1 edelleen vastaisi. Yhtiöt sopivat myös siitä, että CapMan rahoittaa uusia St1:n rakentamia maalämpölaitoksia. Joulukuussa 2021 CapMan Infra osti Koiviston Auto-konsernin, joka työllisti noin 2300 henkilöä ja jolla oli noin tuhat linja-autoa. Konserniin kuului esimerkiksi Onnibus.com, Onnibus Flex, Helsingin Bussiliikenne Helb ja Porvoon liikenne.
Omistus
28.2.2022 CapManin suurimpia omistajia olivat :
Omistajaryhmistä suurin oli kotitaloudet (50,4 %). Osakkeenomistajia oli yli 28 600.
Liiketoiminta
CapManin liikevaihdon kasvu perustuu palkkiotuottoihin. Yhtiöllä on useita rahastoja, muun muassa Buyout, Growth, Infra, Real Estate, joista jokaisesta vastaa oma yrittäjähenkinen sijoitustiiminsä. Kullakin sijoitusalueella on omat erikoistuneet rahastonsa. CapManin sijoitushorisontti on tyypillisesti 3–6 vuotta. Sijoitusajan jälkeen sijoituskohde yleensä listataan pörssiin tai myydään toiselle yritykselle.
Vuonna 2022 CapManin keskeisiä sijoitusalueita olivat Buyout, Credit, Growth, Infra, Palvelut, Real Estate ja Special situations.
Sijoitukset
Loppuvuonna 2021 CapMan hallinnoi noin 4,5 miljardin euron pääomia rahastoissaan.
CapManin rahastoilla on tai on ollut omistuksia muun muassa seuraavissa yhtiöissä: Forenom, Harvia , Havator , Koiviston Auto , Kämp Group , Marinetek ja Norled. ​Lisäksi CapManin rahastoilla on kiinteistösijoituksia Suomessa, Ruotsissa, Tanskassa ja Norjassa.
Svend Madsen
Svend Meulengracht Madsen (17. maaliskuuta 1897 – 10. syyskuuta 1990) oli tanskalainen voimistelija. Hän oli mukana voittamassa kultaa vapaan systeemin joukkuekilpailussa vuoden 1920 kesäolympialaisissa Antwerpenissä. Hän oli Vigo ja Hans Meulengracht Madsenin veli.
Errico Petrella
thumb|Errico Petrella Errico Petrella (10. joulukuuta 1813 Palermo – 7. huhtikuuta 1877 Genova) oli italialainen oopperasäveltäjä. Aikoinaan hänen teoksiaan kuului vakiohjelmistoon, mutta sittemmin hänet unohdettiin. Hänen tuotantoonsa kuuluu sekä koomisia että vakavia oopperoita.
Petrellan teoksia kantaesitettiin jo vuosina 1829–1839, mutta nämä varhaiset teokset eivät menestyneet. Enemmän huomiota hän sai teoksellaan Il carnevale di Venezia, joka kantaesitettiin Napolin Teatro Nuovossa 20. toukokuuta 1851. Jone (26. tammikuuta 1858, La Scala ) säilyi ohjelmistossa aina 1900-luvulle. Jonen viimeinen vahvistettu esitys Italiassa oli Palermossa 1924. Viimeinen Italiassa esitetty Petrellan ooppera oli I promessi sposi Napolissa 1950.
Vasta vuonna 1981 Jone esitettiin Caracasissa ja levytettiin.
Mysteerinäytelmä
thumb|right|200px|Taiteilijan näkemys mysteerinäytelmän esittämisestä [[Flanderissa 1400-luvulla.]] Mysteerinäytelmä tarkoittaa keskiaikaista raamatullisiin aiheisiin pohjautuvaa näytelmää, joka esitetään kirkossa tai sen edessä mutta on riippumaton seremoniasta. Mysteerinäytelmien edeltäjiä olivat miraakkelit, jotka keskittyivät esittämään pyhimysten elämää ja ihmeitä. Varhaisimmat mysteerinäytelmät tunnetaan 1100-luvulta. Näytelmälajin suosion käynnisti paavi Urbanus IV perustamalla kevään ja Kristuksen ylösnousemuksen kunniaksi Herran Ruumiin juhlan (Corpus Christi) vuonna 1264.